CELEX: 62011CN0138
Language: bg
Date: 2011-03-21 00:00:00
Title: Дело C-138/11: Преюдициално запитване, отправено от Oberster Gerichtshof (Австрия) на 21 март 2011 г. — Compass-Datenbank GmbH/Република Австрия

25.6.2011   
            
            
               BG
            
            
               Официален вестник на Европейския съюз
            
            
               C 186/12
            
         Преюдициално запитване, отправено от Oberster Gerichtshof (Австрия) на 21 март 2011 г. — Compass-Datenbank GmbH/Република Австрия
   (Дело C-138/11)
   2011/C 186/20
   Език на производството: немски
   
      Запитваща юрисдикция
   
   Oberster Gerichtshof (Австрия)
   
      Страни в главното производство
   
   
      Жалбоподател: Compass-Datenbank GmbH
   
      Ответник: Република Австрия
   
      Страна в производството: Bundeskartellanwalt, Bundeswettbewerbsbehörde
   
      Преюдициални въпроси
   
   
               1.
            
            
               Следва ли член 102 ДФЕС да се тълкува в смисъл, че представлява търговска дейност дейността на орган на публичната власт, изразяваща се в съхраняване в база данни (фирмен регистър) на данните, които предприятията трябва да съобщават въз основа на законовите си задължения и в предоставяне на достъп до тях и/или в изготвяне на копия от тях срещу заплащане, забранявайки обаче всякакво друго използване на тези данни?
            
         При отрицателен отговор на въпрос 1:
   
               2.
            
            
               Налице ли е търговска дейност, когато орган на публичната власт се позове на sui-generis правото си на закрила в качеството му на създател на база данни, за да забрани действия по използване, които излизат извън обхвата на обикновеното консултиране и изготвяне на копия?
            
         При утвърдителен отговор на въпроси 1 или 2:
   
               3.
            
            
               Следва ли член 102 ДФЕС да се тълкува в смисъл, че основните принципи, съдържащи се в Решение на Съда от 6 април 1995 г. по дело RTE и ITP/Комисия (C-241/91 и C-242/91) и в Решение на Съда от 29 април 2004 г. по дело IMS Health (C-418/01, Recueil, стp. I-5039) („Essential facilities doctrine“), следва да се прилагат и когато не съществува „пазар надолу по веригата“, тъй като защитените данни са събирани и съхранявани в база данни (фирмен регистър) в хода на дейността на орган на публичната власт?